MATEMATIKA – 31.3. – 1 sat

**Omeđena i neomeđena ravna crta**

Udžbenik i RB str. 81, ZZ str.83

Uz Ponovimo u udžbeniku ponoviti kakve crte poznajemo. Napomenuti da su i crte u ravnini.

Potražiti u okolini gdje možemo uočiti takve crte.

Zatim uz udžbenik ponoviti o dužini i pravcu.

**Bitno je uočiti (utvditi, ponoviti)**: 1. da su i dužina i pravac ravne crte ( crtamo ih ravnalom, trokutom povlačeći olovkom uz gornji rub slijeva na desno – pazite na to, vole raditi kontra)

2. da je dužina OMEĐENA ( ima točke na rubovima – krajevima – KRAJNJE TOČKE, da točke označavamo kružićima ili crticom, a imenujemo velikim tiskanim slovima, kako imenujemo dužine - po krajnjim točkama, oznaka za dužinu)

3. da je pravac NEOMEĐEN ( što to znači – možemo ga obostrano u nedogled produljivati ), imenujemo ga malim tiskanim ili pisanim slovima abecede

4. vrijedno je PONOVITI kojim se slovima abecede i zašto u matematici ne služimo za imenovanje točaka dužina i pravaca

Ako još prošli puta niste upotrijebili bilježnicu za GEOMETRIJU, a imate je kod kuće, molim vas da je upotrebljavate od danas.

Za crtanje ravnih crta OBAVEZNO upotreba pomagala ( TROKUT/RAVNALO)

U bilježnicu nacrtati i napisati :

**Omeđena i neomeđena ravna crta**



RAVNINA – neomeđena ravna ploha

CRTA – dio ravnine

DUŽINA – ravna crta omeđena krajnjim točkama

PRAVAC – neomeđena ravna crta

( u prvom redu crteža vam je prikazano širenje – povećavanje ravnine, a trokut vam je prikazan kao dio unutar ravnine, ploha koju smo omeđili crtama )

ZADATAK :

1. Usmeno ponovi pojmove napisane crveno!
2. Riješi zadatke u RB !
3. Ako želiš, riješi zadatke i u ZZ.

SRETNO !

Molim paziti na UREDNOST I TOČNOST u crtanju ! **Znam da vi to znate i možete ! Vjerujem u vas!**